মুহিব খান

মুহিব্বুর রহমান খান বা মুহিব খান (জন্ম: অক্টোবর ১৯৭৯) একজন বাংলাদেশি ইসলামি পণ্ডিত, কবি ও সংগীতশিল্পী। কবি হিসেবে তিনি বাংলা ভাষায় সর্বপ্রথম কুরআনের পূর্ণাঙ্গ কাব্যনুবাদ করেছেন। তিনি হেফাজতে ইসলাম বাংলাদেশের সাবেক কেন্দ্রীয় নেতা। ২০১৬ সালে তিনি বাংলাদেশের একটি রাজনৈতিক দল ন্যাশনাল মুভমেন্ট বাংলাদেশ প্রতিষ্ঠা করেন এবং তিনি দলটির প্রতিষ্ঠাতা সভাপতি। তার রচিত ইঞ্চি ইঞ্চি মাটি, কেন কেন সহ একাধিক সংগীত জনপ্রিয়তা পেয়েছে। তিনি জাগ্রত কবি হিসেবে অত্যধিক পরিচিত। তার লেখা ইঞ্চি ইঞ্চি মাটি সোনার চাইতে খাঁটি গানটি বাংলাদেশের জাতীয় সংগীত বানানোর দাবি উঠে। মুহিব খান ১৯৭৯ সালের অক্টোবরে কিশোরগঞ্জ শহরের নূর মনযিলে জন্মগ্রহণ করেন। তার পিতা আতাউর রহমান খান সাংসদ ও বেফাকুল মাদারিসিল আরাবিয়া বাংলাদেশের মহাসচিব ছিলেন। কওমি মাদ্রাসায় দাওরায়ে হাদিস শেষ করে তিনি জাতীয় বিশ্ববিদ্যালয় থেকে রাষ্ট্রবিজ্ঞানে স্নাতক করেন। তিনি ‘সাপ্তাহিক লিখনী’র সাবেক নির্বাহী সম্পাদক। ২০০১ সালে তিনি লাল সাগরের ঢেউ নামে প্রথম কাব্যগ্রন্থ প্রকাশ করেন। এছাড়াও প্রাণের আওয়াজ, অচিনকাব্য, বারোটি সুন্দর গল্প প্রভৃতি তার রচনা। ২০১৬ সালের ১৬ ডিসেম্বর রাজধানীতে তিনি ন্যাশনাল মুভমেন্ট বাংলাদেশ গঠন করেন। ২০০৪ সালে তিনি কুরআনের কাব্যনুবাদ শুরু করেন। ২০০৬ সালের জুলাই মাসে প্রথম দশ পারার অনুবাদ গ্রন্থাকারে প্রকাশিত হয়। এরপর কাজে ধীরতা আসে এবং ২০২০ সালে করোনার অবরুদ্ধকরণ সময়ে তিনি কাজটি সমাপ্ত করেন। কিছু প্রকাশনায় মুহিব খানের কাব্যানুবাদকে সর্বপ্রথম পূর্ণাঙ্গ অনুবাদ বলে প্রকাশ করা হয়। তবে মুসা আল হাফিজ এই দাবিকে প্রত্যাখ্যান করেন। তিনি এই কাব্যগ্রন্থের পূর্বে প্রকাশিত দশের অধিক কাব্যগ্রন্থের বিষয়ে উল্লেখ করেন। তার সাহিত্যকর্মের মধ্যে রয়েছে: লাল সাগরের ঢেউ মেঘে ঢাকা সুন্নাত তৃষ্ণা মেটে না মোর মুরাকাবা (আত্নদর্শনের তত্বরহস্য) অচিন কাব্য প্রাণের আওয়াজ প্রেম বিরহের মাঝে নতুন ঝড় পৃথিবীর পথে আমার গান ২০১৯ সালে শেখ মুজিবুর রহমানের মৃত্যুবার্ষিকী উপলক্ষে আয়োজিত বাংলাদেশ ছাত্রলীগের একটি অনুষ্ঠানকে ঘিরে বিতর্ক সৃষ্টি হয়, যেখানে মুহিব খানকে আমন্ত্রণ করা হয়েছিল। ছাত্রলীগের নেতাকর্মীরা মুহিব খানের বিরুদ্ধে সরকারবিরোধী গান পরিবেশন ও পারিবারিকভাবে বিএনপি সম্পৃক্ততার অভিযোগ আনলে অনুষ্ঠানটি বাতিল করা হয়। মৌলবাদী ও সাম্প্রদায়িক সন্ত্রাস তদন্তে গণকমিশন কর্তৃক ২০২২ সালের একটি রিপোর্টে তার সম্পর্কে সমালোচনা করে বলা হয়, "হেফাজত নেতা মুহিব খান জিহাদী সংগীত, লেখালেখি, কবিতা ও অডিও-ভিডিওর মাধ্যমে যুব সমাজকে উগ্র জঙ্গিবাদের দিকে সর্বদা আহ্বান জানান। ইসলামি সঙ্গীত চর্চা ও ওয়াজের নামে যুব সমাজকে উগ্রতার দিকে নিয়ে যাচ্ছেন তিনি। গানে গানে তৈরি করেছেন অগণিত উগ্রবাদী ভক্ত। বর্তমানে তিনি ‘জাগ্রত কবি মুহিব খান’ নামে অধিক পরিচিত। দেওবন্দি ব্যক্তিত্বের তালিকা খসরু, আতাউর রহমান (৪ অক্টোবর ২০২০)। "বাংলা ভাষায় পূর্ণাঙ্গ কোরআনের কাব্যানুবাদ"। দৈনিক কালের কণ্ঠ।  "কাজী নজরুল ইসলাম ও তাঁর ইসলামি গজল"। The Daily Sangram। সংগ্রহের তারিখ ২০২৪-০৯-১৪।  "জাতীয় সঙ্গীত বাতিলের ডাক নয়া বাংলাদেশে, পালন হবে না ১৫ আগস্টও!"। বর্তমান (দৈনিক পত্রিকা)।  শ্বেতপত্র: বাংলাদেশে মৌলবাদী সাম্প্রদায়িক সন্ত্রাসের ২০০০ দিন। মহাখালী, ঢাকা-১২১২: মৌলবাদী ও সাম্প্রদায়িক সন্ত্রাস তদন্তে গণকমিশন। ফেব্রুয়ারি ২০২২। পৃষ্ঠা ১০৭–১০৯।  রুসাফী, মারুফ (২৮ মে ২০১৯)। "কবি মুহিব খান এবং আমার ভাবনা"। একুশে জার্নাল।  আল হাফিজ, মুসা (২২ নভেম্বর ২০২৩)। "মুহিব খানের 'কাব্যানুবাদ' নিয়ে মুসা আল হাফিজের আপত্তি"। www.ourislam24.com (ইংরেজি ভাষায়)। সংগ্রহের তারিখ ২০২৪-০৩-০৮।  "ছাত্রলীগের আলোচিত পোস্টারে বিতর্কিত অতিথি, অতঃপর..."। দৈনিক যুগান্তর। ২১ আগস্ট ২০১৯। Archived from the original on ২০২৩-০৯-৩০। সংগ্রহের তারিখ ১৪ সেপ্টেম্বর ২০২৪। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) প্রবেশদ্বার:  জীবনী রাজনীতি বাংলাদেশ